
Omistettu Merjalle 


Muinainen yö synnytti 
auringon itkun 

Yritä pimeäsi valoon 
Kirjoita! 


Sanat tuhkaa, 
pysyvää on vain 
sielujemme unet, 
muisti, 

joka hajosi 
tomuksi tähtiin. 


10 


Huoneissa on mustaa 
aaveet: esi-isämme-äitimme 
paikalla 

liikkumatta 

huoneissa, hetkissä 

meidät puhdistetaan 
heidän sielujensa 

muistissa 

Astu peremmälle matkamies 
hämäräkuja on ehtoollinen 


Ensimmäinen 
murtumaton askelma 
kohdata sielusi peilikuva 
pelottomuuden kautta 


Katso aina rohkeasti 
kasvoihin silmiin 


Sytytetään yhdessä juhlavalot tanssilavalle 
kohtaamme elämän askelissa 

etsiessämme 

takahuoneesta ovea 

lapsuuden maisemaan 


Missä syntyi matkamiehen ensimmäinen 
säie valtatiellä 

minuuteen 

Puhu itsellesi 

kuin ystävälle minuudelle 


Kerro 

miten löysit 

nimettömän metsätien 
Metsien kuivuus 

kiihottaa tuulet runsaiksi 
sateen askelissa 

lintu laulaa kauniimmin 

on hiljaisuuden todistaja 
valehtelee sointunsa alakuloisena 
ylpeänä kuin kukko 
kannustaa kanaansa lentoon 
Matkamies oppii 


Metsästä voi tuoda 
kotiin 
vain kuolleita kukkia 


Näkyykö lähelle 
vai kauemmaksi 
jos ei ymmärrä mitä jo on olemassa 

Rakkaus ei ole muistomerkkejä. 
Rakkaus on jäähyväisiä. 
Rakkaus on intohimo 

Nähdä mahdollisuus. 

Rakkaus on kameli täynnä 
kyltymätöntä janoa. 
Sikiöasennossa 

hohdamme 

toistemme unissa. 

Paperille kirjoitetut sanat 
ovat arpia. 

Kirjoittamisen sormenjälkiä. 
Sydämenvalo 
lukulamppuna. 

Runoilija, 

tuulikannel. 

Toisinaan linnut pudottavat 
luunsa 

jatkavat matkaansa 
sielunsa lennolla. 


16 


Tähti, nouseva ja juokseva 
on luonasi. 

Hengityksesi maku 

seuraa kynäni liikkeitä. 
Piirrän kuvasi, tunnen unesi. 
Se kulkee tästä ja painaa 
sylinsä lähelle. 

Iso Karhu putoaa. 
Onnellinen hengitys sen sieraimissa. 
Hunaja palanut loppuun. 
Lunta turkissa. 

Syntyy niin nopeasti 
ettei ehdi kuolla 
menee piiloon 

ja nauraa paskaista 
ilveksen naurua 
metsänreunassa. 

Minä erottelen 

suuria ja pieniä tunteita. 
Panen pääni hirttoköyteen, 
jonka toisessa päässä 

on silmukkasi. 

Juoksemme eri suuntiin. 
Tunnetta pakoon. 

Missä minä elän nyt? 

Pidän ihmisiä kädestä kiinni ja itken. 
Minä on ainoastaan Luuranko 
jonka ajanhammas 

purkaa osiin ja paloittelee 
tomuksi. 

Toisilla silmillä maailma 

avoin metsäaukio. 

Seisomme siellä keskellä 
katsomme nuoruuden maisemaa. 
Toisiaan koskettavat 
männynoksat. 

Kaikki rakkaus tapahtuu 
vaikenemisen rajalla 
Sanoja tarvitaan hiljaisuuteen 
Kun aika on valmis 
Kuuntele vielä kerran 
Kaikki tapahtuu niin 
miksi? aikamme luotiin 
kunnes perhonen lentää 
ohitse 

iskee siivillään 

sielun matkaan 

Okra, kirkkoni 

jalkani tanssivat kaupungin katuja 
kivien alttareilla palavat valot 
joka kietoo meidät. 

Eilen näin punaisen kissan 

unessa matkalla 

veden äärellä 

rukoilemassa. 

Kissa nuoli tassujaan 

kuin ehtoollisleipää. 

Kun kuljen metsissä 
kuuntelen pimeyden lintuja 
taukomerkkejä maailmasta 


Tulen muuttumattoman 
huoneeseen 

Elän tottuneesti 

koko kuoleman ajan 


Sielu ei kasva 
ehyt maailma ei tahdo 
syntymäänsä näkyväksi 

Runo on vieras ihminen 
joka tulee kylään 
istuu vierelläsi 


Melkein valmiit 
kukoistavat 

eivät seiso peilin edessä 
ihailemassa 

arpiaan 

Suojelusenkeli 
tuli kysymättä 
antoi olla hetken 
puki haarniskansa 
päälleni 

kiitos! 

Käsi piirsi sielun 
metsänreunaan. 
Jänis. 
Kuunteleeko se 
minun 
hengitystäni? 

Älä pelkää. 

Jokaisella on ajan valtaistuin 
0,7 sekunttia 
maailmankaikkeuden 
aikavyöhykkeellä. 

Olet puhujanpöntössä. 
Loppuun saakka. 

Seremonia 


Makaan sängyllä 

kirjoitan runoa. 

Sitä ainoaa 

mitä hetki elämässä 
merkitsee. 

Kynttilänliekki, muotokuvasi. 
Yö, yksinäisen luostari 

heikot hälyäänet. 

Yöllä olen raakile. 
Rukousnauha kädessä kuljeskelen 
ja pirskotan pyhää vettä 
maailmaasi. 

Hiljaisuudessa 

maailma uni 

vierelläsi loppuun saakka. 
Varmuuskopio, 

jota et tarvitse 

koskaan. 

Suru 

se on aina 
liian nopea 
kun se tulee 
ja liian hidas 
kun se 
menee 


30 


R.LP. 


kynissänne vaienneet loppuunpalaneet 
teistä loistaa valo merkkien kieli 

Sammalkiven 
kukkarossa 
myyrän huvila. 


Kissanrakkaus. 
Märkä santapaperi 
lipoo kauniiksi. 


Miksi taas kesässä 
odotan lumikiviä 
hiirenkorvia 
lumihiutaleita 
olen tyhjä rivi 
runossa kikoo 
nikki hokku 

Kun 
kirjoitan 
suunnistan 
sieluuni. 


Menen 

nukkumaan 

kaiken olevaisen kanssa 
herään 

yhdessä 


Saattajienkin 
ruumiit 
kerran 
tuhkaa 
tuhkasta 

Näin unta hautajaishiirestä. 
Juustoton muistotilaisuus tappoi sen. 
Hiirenloukussa oli suklaapala 
haudankaivajan sinne laittama. 
Maan siunaus. 

Sähkökatkos. 
Istumme pimeässä 
käen sydän 
lakkasi 
lausumasta. 
Vaikenemista sopii 
pelätä ja uskoa. 

Sade otti audienssin 
Helsingin yllä. 

Ropisi pelti ja puhisi tuuli. 
Kastemadoilla on 
hipsteriyö. 

Ruuhkaa mullasta 
ruohikolle. 

Suudella olla vanki 
höyhen märkä 

mäen rinnat vihertyvät 
kesää rakastellessa 


Maassa on hyvä rakastella 
Vaellan rintaasi vasten 

missä rakkaudellamme on oma 
lukittu huone 


Pidän kädestäsi kiinni 

Vallilan puutalot pierevät savua 
tupakka on luonteesi itsemurha 
Verestävät silmät 

Hiljaiset, kysyvät kosketukset 
Osaat suudella kysymyksiini 


Kadut näiden talojen välissä 

kuin tutut ihmiset 

Ne seuraavat toisiaan ja ovat muuttumattomia 
Maali rapisee seinillä Sävelradio, puheenparsi 
Valkoinen työmiehen paita kuivuu ikkunanarusta 

Sana - kirjoittaminen on ruokaa 
joka pitää nälkäisenä elämälle. 


Savu riisuu rukoukset 
ja elävien kääriliinat pestään 
kun olemme sama. 


Oi maailmojen alun kujeilujen riemua 
huonosta alustaan huolimatta 

loi Jumala estetiikkaa 

kylkiluusta. 

Sanat ainua 

maankamaralla 

linnunsulka 

luonnon maljan yllä tuuli 
runoilijan paperina, 

havaintoja matkoilta 

en muista, 

kun on palannut, 

kuollut mielessään monta kertaa. 
Ajan vain ohitse. 

Luen kylien tienviitoista maljapuheita. 
Surun piirtämiä rakkauksia. 
Viimeisessä joenmutkassa 
poistun kylästä 

on kivellä västäräkki 
kuunsirppienlaskija 

Yksi kivi, kylä, 
maailmankaikkeuden 
uupumaton 

helminauha. 

Sinä tarvitset 

tuoretta hiekkaa jalkojesi alle. 

Sinä tarvitset aitoa puhetta 
leppymättömän 

vakaan totuuden 

yksisuuntaisen tien 

joka on sananlaskuja 

palapelin kokoamista 

Pyöräretki on kalansaalis 

meille auringonlasku kristallilasia 
jonka pudotimme eilen lattialle 
ajatuksen tasolla olen kuollut syliisi 
puhunut kuolleille rakkaudestamme 
kuvitellut sinun totuutesi 
syksynlehdeksi 


ikonin silmin 

Merenrannalla luonasi 

Lähdimme retkelle ei minnekään. 

Ja päädyimme paikkaan jossa merituuli 
saa meidät tuijottamaan. 

Miten suudelma on kuin huuto 

sinun katseesi minä näen merenrannalla 
jossa olen luonasi yksin 

Kävelit ohitse luonnonsuojelualueella 
Ajattelin vain kahvia termarissa 
repussasi ja sämpylää 

ja sitten sinua sinua. 

Outo kalastaja pelkäsi tarkastajaa 

ranta tuoksui kalalle, ruoalle. 

Vähän aikaa olimme uimarannalla 
auringon lämmössä kuin pienet lapset. 
Hiekka kuin kosketus keväästä. 

Sinun katseesi, minun rakkauteni sinuun 

Eksy lohduttomasti metsään 
alkukotisi on siellä 

ehkä sinä selviät hengissä 
kun sopeudut takaisin 
metsäneläimeksi 

muuten kaikki on mahdotonta 
pitää eksyä 

sopeutua eksymiseen 
antautua eksymiselle 
kosketella kiviä puita 

tuulta tuoksua metsälle 
pitää juoda eksymisen 
lähteestä 

senkin uhalla 

että voi kuolla 

Pikkuveli tarvitsee yhä muutaman 
hetken jokapäivä 

minä jokapäivä enemmän 
kuuntelen meidän 
muistojemme puhetta 
kirjoitan ne talteen 
menehtyneet hetket 

kun ne kuitenkin tulevat 
tuttuina istuvat jakkaralle 
Hetkiä sanoja lauseita 
hetken jokapäivä 
kuuntelen tuttua puhetta 
Kunnes on 

välimaailman uniaika 
Pikkuveli sulkee hautansa 
nukkuu aina välillä 

Minä herään jokapäivä 
kuuntelen askelteni 
äänessä pikkuveljen 
matkakertomusta 

Pimeän rakastaja kuiskaa nimesi 
Minä olen täällä sinua varten 
kuiskaa nimesi annamme anteeksi 
merelle tuulelle hiljaisuudelle 
me olemme sama 

annamme kiville anteeksi 

me olemme olleet aina sama 
tomun uneksiva uni 

meri tuuli hiljaisuus 

Silitin kivellä syksynlehden 
muistoa. 

Kivi tomuksi tuulten ystävä 

Nukahdit jo sinä 
kynänääni paperilla 
muistuttaa hengitystäsi 
tässä huoneessa 

tuuli puhuu ikkunalle 
katuvalot paimenina 
maanantai aamuyön 
vähä unikartasto 

alkaa hahmottua 

on siinä tuttua ääntä 
rakkaus piirtyy hämärässä 
kulkee ympyräänsä 
hyräilee kanssamme 

Meri ja tuuli 

eivät saavu koskaan perille 
meren hiljaisuus pysähtynyt 
vaelluskalan lepohetki 

Me kaksi saaressa 

kalliolla 

jääkauden kuvanveistäjän 
vuoteella 

Katsomme aikaa ennen meitä 
Sormenrjälkikirjoituksia 
lohen muistissa 

Linnut kuolevat näissä tuulissa 
putoavat maahan 

ei kenenkään maalle 
hedelmöittävät 

uuden sukupolven 

valkoisia matoja 

Huomenna, 

uutena keväänä 

laulavat toiset linnut 
rukouksensa 

Herra Kapina asuu takapihalla 
keskimmäisessä biojäteastiassa ja haisee 
tai oikeammin tuoksuu puhtaalle luonnolle. 
Kapina voisi asua sillan alla 

perimmäisten kysymysten nurkkauksessa 
ja viheltää ohikulkijoille 

että ei teidän melunne minua saa nukkumaan 
siis vähemmän kuin 10 tuntia viikossa. 
Herra Kapinalla on nuha 

ja siksi myös molemmat korvat ovat 
hieman lukossa, mutta myös siksi että 
räjäytystyömaa sijaitsee kivenheiton 

tai kranaatinkantaman päässä. 

Pää on kipeä sanomalehtien lukemisesta 
lehtisalissa. 

Kirjoittaa piirtää ja lukea 

herra Kapina osaa onnellisen 

suomalaisen äänettömällä tyylillä. 
Lehtisalissa intoutuu puhumaan 
toisinaan hieman pehmoisia 

poliittisia ajatuksia. 

Herra Vahtimestari tarjoaa 


juuri maalattua seinää. 

Herra Kapina toteaa siihen, että kun 

poliitikon julkinen puhe on hämärää 

ja mahdotonta tulkita yhdellä tavalla 

on se onnistunut taiteelliselta arvoltaan hienosti, 
mutta on käyttötavarana painettua hölynpölyä 
joka on tuotettu korkealla palkkatasolla. 

Ja herra Kapina jatkaa 

herra Vahtimestarin ollessa toimelias: 
Tuollaisen puheen tai julkilausuman 
kuultuaan saattaa 

käydä oikeasti niin 

että joku kuolee nauruunsa. 

Mutta kuuluuko se sitten 

julkisen terveydenhuollon piikkiin? 

Kerjäläisillä on vain arkensa 
kalvenneita läpinäkyviä 
pakkasen uuvuttamia 

kuin syksyn lehdet. 
Kastemato 

lepää mullassa. 

Vatsa täynnä 

lihan heikkoutta. 

Hengen jonossa 

hengittämisen sota käynnissä 

makean veden sota käynnissä 

jäätiköt suolapidoissa 

sulavat merenhuulilla 

Muovinen armada 

joka ei tuhoudu koskaan 

soluttautuu ravintoketjuun 

vetää meidät tänään vielä 

itsenäisen maapallon vessanpöntöstä 
syleilyynsä hitaasti halkeileva 

ihomme etsii pelastavia 

lumottuja seteleitä tautisia kolikoita 
ohikulkijan kukkaroista rautatienhallien 
edustoilla seisomme yhden hengen jonossa 

Harhaluoti 

miten lohduton kontakti 
toiseen ihmiseen 
ehjä vain 
lehtikirjoituksissa 
nekin toisia varten 
muistoksi 
epäonnesta 
häpeään ei tarvita 
hiusneulankaan 
kosketusta 

jos se tappaa 
kukinnon 

Minne on haluttu tahdonvoimalla 
jokapäiväinen leipä. 

Ruosteisesta puheesta, minne 
muistoksi meistä. 

Sivistyksen ja nälän 
yhteentörmäyksen 

maisema 

on pommitettu 

kivikauteen. 

Kohtaammeko haljenneessa pimeydessä 
neulojen lävistämän sydämen luona 
puhaltamassa verta pois tuulesta 

joka pitää meidät liikkeessä toisiamme vasten. 
Kohtaammeko murskatulla portilla, 

josta tulimme käsi kädessä suudelman toivossa 
Elämän nälkä vartaloa kihelmöiden 

rohkeita sanoja suuhun päästäen. 

Nyt: kysyy tämä hetki - 

Kohtaammeko alkueläinten historian 

peiton alla niinkuin 

ensimmäisellä aterialla 

kuun valossa 

rakkauden syntymän jälkeen. 

Nimesi on Tuulenkäsi 

Sinun maailmasi on karkeapintainen ajatus 
Olet tässä sylissäni taivuteltavana 

toiseen olomuotoon 

Annan niin vähän ilmansuuntia 

missä hengität nimesi mukaan. 

Olet tässä viimeisen rakkautesi käsivarsilta 
suudelmassa. 

Jokainen suudelma voi olla viimeinen. 

Viinilasillisen jälkeen alkaa kevät 
Jumala rähmällään taivaassa 

reikiä housuissa 

Ilotyttöni kuu kellertää koivurunkojen 
välistä pehmeää valoa kaikkeuden kilparadalla 
pakenee paikalta elohiiri 

syntymänsä horisonttiin 

sydämeni mustasalkku 

täynnä palavaa paperia 

hiivin kettuna sänkyyni kirjoittamaan 
ratisevaa hiekkaa 

hengityksessäni 

hämärän yönainen paljastaa 

itsensä koko maailmalle 

repii kiimaiset vaatteeni 

tyhjät rivit 

hiljaisena istutan viiniäni maljaan 
tuokion luurankoni kannel soi 

tiellä 

Sielu on syntynyt 

Liitukaudella, 

latimerian hidas liike 

vartalolla 

Sielu on punainen nuoli 

kissan urkupilli naukaisu 

Läpi ihmisyön okra vilja lainehtii 
ihmiselle sade lämmin hämärä 
tehtiin kohisevien tähtien väreistä 
metsässä 

kuu ja sivellin 

Runoilija ei tee keväällä mitään. 
Kevät on hämäystä. 

Runoilija kirjoittaa keväästä 
hämätäkseen osaavansa kirjoittaa. 

Kevät 

Ensimmäinen suudelma 
Hynyysi kirkas hiljaisuus, 
elämä ja kuolema 
Suudellaan! 

Kosketus on madonreikä 
kaikkiin suudelmiin. 

Minä olen sinun luonasi aina 
kun me olemme poissa. 

Ruohonkorsi 

jolla nukun yöt 
Peili keskellä 
Kuunvalon niittyä 
psalmikirja 

Lapset hallitsevat 
maailman synnyn 
luomisen tiet 
vapaaehtoisesti 

Enkelivuode 

hetken elämässä 

pikkusisko 

kohta kuollut pikkusisko 
jonka ainoa koti kehto multa 
vaikea muistaa koko ajan 
Etsin puhtautta runoon 
lausumattomat sanat 
purkautuvat paperille arpina 
kirjoituspöydällä 

järjetön siipensä nälkäiseksi 
jättänyt paperiarkki 

kuin todenmyötä kasvanut 
rituaali 

Eksyimme tänne kerrostaloon 
niinkuin kuivuneet syksyn lehdet 
metsä puron kiville. 

Tuttu varovainen aarniometsäorava 
pöyhistelee turkkiaan. 

Alkutalven tuuli nousee hitaasti. 
Orava on se joka kuuntelee meitä. 

Me olemme sen yleisö. 

Kävelytien hiekka on akustinen soitin, 
hampaan purenta, kristallilasi 

ja karhea rahiseva askel moottori. 
Kotimetsä on meidän puutarha. 
Mahdollisuuksia kohdata itsensä 
nähdä lapsuuden sisään, nuoruuteen. 
Lammasturkki ja lapaset 

ylipitkä kirjava kuusenoksiin 

tarttuva kaulaliina ja kömpelöt talvikengät. 
Ihana vakosamettihousujen kireys kävellessä. 
Aikuisuuden rööki huulilla, 

nenä vuotaa — nenäliina hukassa. 

Ja taas olemme kahdestaan tässä, 
vasta tavanneet rakastuneet. 


Veteenkirjoitetun ajan ja historian päähenkilöt 
loppu vuoden keventävällä 
happihyppely luontoretkellä. 
Orava meni kuuseen. 
Kerrostalojen ikkunoissa 
koristelut, 

lempeät tunnelma valaistukset. 
Bussi vinkaisee 

päätepysäkillä 

tuuli meinaa viedä 

vanhat syksyn lehdet yhteen 
talviunille metsänolennoille 

ja meidät se ottaa pullakahville. 
Musiikkia. 

Kynttilöitä 

silmien taivaanrannassa. 

Muistojen harhakuvia täytyy rakastaa. 
Olla onnellinen 

että päivät saavat iltansa yönsä. 
Unien takana on kirkas valo. 
Ehkä mykistävä totuus. 

Unesi tuhina 

luo sanojeni virtaa. 

Ollaan niinkuin lomalla 

maalla 

sylikkäin 

melkein jo unessa 

Täytyn kertomuksista 

juon niiden kanssa raikasta vettä 

silti janoan kohtuuttoman paljon 
hiljaisuuden tietä. 

Jano on typerän koukuttava 

nuoruuden lähde joka unohtuu 

helvetin suolakaivoksilla. 

Väsyneenä kuorin muistista muutosta 
tutkin käyttämättömiä sanoja, olen lause. 
Muutun nuoremmaksi kun olen runossa, 
kävelen kaikkialle en liikutu unista 
Törmään vanhoihin totuuksiin kun luen kirjoja. 
Lukeminen vie kirjoituksen toisaalle. 
Kirjoittajien paratiisiin. 

Linnuksi oksalle, kuuntelemaan 

ihmisten puhetta, 

sanojen välejä. 

Sormenjälkikirjoitusta. 

Yöperhosten lauluääni on äänetön ukkosmyrsky. 
Suojelusenkeleillä ei ole vapaapäiviä. 

Jos niillä alkaa yt. 


Maailma loppuu. 


Harhaillessa et etsi mitään. 
Olet perillä koko ajan. 


Kaikki oli jo. Se piti hengissä. 
Kiitos valheista. 


Kiitos totuuksista, jotka ansaitsin ilmaiseksi. 


Kivien syleilyssä ruumissielu 
menee kivien sydämeksi. 


Hakkaa nimikirjaimet: 
Elämäsi viimeinen logomerkintä! 


Katseesi — aina! 

Nukkuu pikkuveli syvällä 
valkoisessa tervahaudassa 

Todistaa mykkänä itsenäisyyttä 
suomenkielen runoutta 
Tervahaudassa tuoksuu nuoruuden 
hiekkateiden rahiseva sepeli 

Nyt katujyrät mylvivät ahneesti kehitystä 
kaistoja nykyajan piittaamattomalla 
kevytlevitetyylillä 

Tieaurojen raskas hyinen tahna 
moottoritien sivukalmistossa 
Nukkuu pikkuveli syvällä 
valkoisessa tervahaudassa 

Saatan veljeni kivuttomaan hautaan 
Mikään sotajoukko ei odota 

eikä kalastajien tulinen atrain 
Niinkuin mekin poimimme omenat 
milloin maasta milloin puusta 
seisovat totuudet siemenissä 
omenan kohdussa 


(1967-2009) 

Kuoleman suojeluksessa 
Ihminen kirjoittaa oikeat sanat 
Tulikyyhkynen vie uniaikaan 
pois vaarojen polulta 
nauttimaan ansaittua aikaa 


Elämän energia kannattelee 
hiljaisuuden läpi 

oman sielun varjoon 
koskemattomana, 
muuttumisen 
silmänräpäykseen. 


Toisien sanojen maailmassa 
merkitykset ovat harmoniassa 
valistunut hypnoosi 
maailmankaikkeuden 
sähköhieronta 

Hiiltynyt nukkuu metsässä. 
Kuollut runoilija Viznarian! 
Maailma rakkaudesta 
merisairaana. 

Onnea emme tuomitse. 

Kevään ensisuudelmaa. 

Lorca kuoli turhaan 

Viznaria, Viznaria! 

Hiekan suonissa kylmä luotisuihku. 
Olette murhanneet armahdetun 
granaattiomenan. 

Sitruuna minussa veripuun alla. 
Viznaria, Viznaria! 

Viimeisenä iltana 

seiso kotipihalla 

kalpea ääni, 
lepakonsiipi poistaa 
pimeyttä. 
Muuttumaton kuu 
valkoinen luodinreikä 
sinessä Kävely 

kuun luomien alla 
lumikivien maailmassa. 

Maapallomme merien nimetön kärsivällinen 
Yhtiömies Grönlanninvalas on aito viisas nisäkäs 
sen ihmisen ikäinen nuoruus keski-ikä 

menevät meitä ihmetellessä 

vedenpintojen ja syvyyksien kakofonian 

ja harmonian vaihdellessa 

Grönlanninvalas läpsyttää pyrstöään 

kosiessaan ahmii meren pienimpiä 

matkustaa 4000 merimailia yli 100 vuotiaiden maailmankokoukseen 
Turistit valokuvaavat voihkivat huokailevat 
Grönlanninvalas ei pysähdy yhden 

vaivaisen nisäkkään ihmeteltäväksi 

vaan keskittyy olennaiseen omiin lajitovereihin 
läpsyttää pyrstöään 

Kuvatkaa jo! 

on 4000 merimailia takaisin kotinurkille 

ja poikanen ruokittavana 

Toinen meissä jossain toisessa 
ulottuvuudessa pukeutuu arkisin kuin hautajaisiin 
rinnassa ei ole kukkaa napinlävessä 

on lippalakki onnellinen hymy vastaantulijoille 
hämään olevani kunnossa 

menossa tavalliseen tapaan työhön 

ja tienaamaan 

olen paljon enemmän 

kadoksissa arjessa kuin 
sanomalehdenjakajat 

talvisin pakkasaamun 

porttikäytävän luona 

Olen paha ihminen 

itikat eivät ime 

eivätkä kärpäset pörrää 

kiiltomadot kiertävät taloni kaukaa 
loismadoilla on hovi perunakellarissa 

heille pitää seuraa muutama 

sinne pakkasesta eksynyt jäterotta 
mansikkahillopurkkini ovat umpi homeessa 
eikä kellarisaunassa ole toimivaa vesijohtoa 

Olen myllynkivi Jumalan koneistossa 
ruostumaton naula kitaransoittajan ohimolla 
kaupunginosamme muotitalot hapuilevat 
toistensa valosaasteissa mädäntyneen puutalon 
tuuliviiri kirkuu petollisella korpinäänellä 
kummitukset piiloistaan 

Valosaaste murhaa kiiltomatojen paratiisilomaa 
itsemurhaajien unissa syvyyksistä nousee 
rajanylittäjien peloton nälkäinen armeija 
kypärät ruokakoreinaan laulavat marssilaulujaan 
astuvat ruuhka miinaan aiheuttaen 
olemassaolollaan myrkyllistä kaaosta 

Missä on ruumiinvalvojaisten 

huumori ja iloisuus, nöyryys? 

vastasyntynyt ruumistieto rauhasta tuo laulut 
jokaisessa lippuna liehuvassa verisessä 
kääriliinassa yhteisen tulevaisuuden nimi 
kuolleille soitetaan uraanista tehtyä musiikkia 
4,5 miljardia vuotta meidät halkaistaan kuin atomi 
auringon siirtyessä sivuosaan tutkassa 
näkymätön lentokone ja nämä kopioidut linnut 
pommiittavat rakkaudella tehtyjen valssien tahdissa 
maiseman värittömäksi 

tämä ei ole se koodi mitä meille 

syntymässä annettiin anteeksianto 

niille jotka vihasivat 

järjettömän lävistää musta koodi 

miten pitkä matka on teho-osastolle? 

lauletaan me: ilmavirtauksista poudan pääskyset 
poimivat hyttysten hiljaiset parvet 
auringonkukat poismatkaavat enkelit 

juovat ja pilviä huuliltaan puhaltavat 
kesäntuoksua hiuksissaan 

Tunsin Yksinäisyyden 

joka asui leikkipuiston viereisessä roskalaatikossa 
Hän sanoi olevansa ääretön mustahuone 

joka kohteli arkista kuolemaa parhaana ystävänä 
Sade oli hänen merensä ja 

Sanomalehdet hänen ainoat vaatteensa 

Aamuisin hän katsoi ohikulkijoita kuin Aurinkoa 
Tupakka oli hänen luonteensa itsemurha 

keskellä todellista kymmenien vihamiesten 
piestessä häntä lauseillaan 

Hän oli ainoa kuuntelija ajatustenlukija 

Hän maksoi velkaansa valtiolle 

ylisti yhteiskuntaa ja tuki tahoja 

jotka olivat hänet lyöneet silponeet 

mustan huoneen lattialla 

Hän esitteli itseään: Kotini pienikokoinen hautaustoimisto 
ei ristin sielua suojana ainoalla ovella 

Liikenteen virrassa herätyskello Paavalinkirkko 
ja aina iskuvalmis klassikko urheilija kysymässä 
tulta tupakkaan voimaa illan otteluun 

Meidän ikioma 

corpus delicti 

ruumiimme sielut 

nukkuvat messuhallien parkkipaikoilla 
He ovat ylemmän tason sanansaattajia 
kun Golfvirran suunta avoimesti 
kääntää päiväntasaajalla kylkensä 
ja pukee makeanvedentakkinsa 
ylleen alkaa kohottaa 
rantamaisemakorttien 
keräilyarvoa 

Myöhemmin kun kukaan ei 
keskustele hämärässä 

eikä kukaan juo shampanjaa 

edes kristillisissä häissä 

alkaa itsekeskeinen 

ihmismielen teloitus 

arjessa pakokeinona 

on ihon alle kytketty 

sosiaalinen mediasoitin 

kaikilla herkuilla 

Kierrätät omaa läskiä aamusta iltaan 

peset ikenistä verenmaun aamuisin 

hengität omaa luontoasi leijoja makuuhuoneessa 

Yö on lintujen kuunnelma kesäaikaan sade pitää 
hereillä meidät, kastemadot vapaat runoilijasielut 
aiemmin sinne maatuneet katsovat 

ruohonkorren päällä välkettä 

sadepisarat eivät tanssita 

juovat maan kuorella toisiaan yhtyvät 

ja katoavat kuin viljanjyvät rikkaruohot 

kaikilla sama kiire ikuiseen vaihtoon 

Puut sanovat että olen olemassa voittajana kävelyretkellä. 
Hiilinjalanjälkirotta. Astmaattinen runoilijasielu. 

Fi irtoa hammaskeijulle mitään. 

Hammaslääkäreillä on parasetamolikammo. 

Fi maksa vaivaa, koska en juo enää. 

Silti kehumatta. Työpaikan sisäilma on painajainen. 
Ei lähde oikein tasainen hengitys kävelyllä. 

Tahtoisin laiskotella, lukea kirjoja ennen kuin kuolen. 
Parhaat ensin kirjoissakin. 

Homeinen sohva purossa, televisio ilmanraikastin. 
Lehtivihreä kuuntelee minun sanojeni takana pysyvää. 


Minussa nukkuva lapsi puhaltaa unissaan muistikuvia kotiinpäin. 
Asun maailmanpimeässä totuuksien keskellä. 

Kuljen paperin ja kynän yhteenkuuluvassa välimaailmassa. 
Vallitseva järjestys on vain vuodenmuistin mittainen fragmentti. 

Lähellä ennen ihmiskunnan kuoleman syntymää alkaa 
veteenkirjoitettu aika : meren piiriin luotu menneisyys 
taukoamaton aallokko hyväilee meidät uneen 

Saaret kuin huonekalut pysyvän katastrofin ensi-illassa 
Ihmisen elämänjakso loppuu alkaa sielujen historiallinen 
tapahtumasarja - Tähtien vaippa peittelee 

Nuoren ihmiskunnan kirjoittamaton uusi 

kohtaa kaikki luodut olennot 

Merenrannat tiet tomuksi kuivuneet 

laulavat vaahto askeleet muinaisille kaupungeille 
Sukupolvet koottu yhdeksi viljaksi 

yhdeksi luurangoksi grönlanninvalaiden 

jälkeläisten juhla-aterialle 

Majakat,haaksirikkoisille turvapaikoiksi 

synnytetyt keitaat 

kaikki kukistettu kuin vallan huoneiden paljastukset, 
historian imitaatiot seireenien aaltomaiset kohtalot 
kuolla laulujensa kaikuihin 

Merenrannat majakkasaaret kodittomien leirinuotiot 


